Ericu950/Stoicheia-meter-silver huggingface dataset:
τὰς οὖν ἐν ταύταις οἰκίας οὐ τὸν αὐτὸν τρόπον ταῖς ἄλλαις , ὅσαι τειχῶν εἴσω τυγχάνουσιν , ἐβεβαίωσε τοῖς πριαμένοις , ἐντὸς ἐνιαυτοῦ τῶν ἀποδιδομένων κομίσασθαι μὴ δυναμένων , ἀλλ εἰς ἅπαν ἐφῆκεν αὐτὰς λυτροῦσθαι , καθάπερ καὶ τοῖς ἀπὸ τοῦ ἔθνους τὰς ἐπαύλεις αἷς ἰσοδυναμοῦσιν , ἐπειδὴ μόνας ἐκ τοσαύτης χώρας διεκληρώσαντο τὰς οἰκίας , ὧν οὐκ ᾤετο δεῖν στέρεσθαι τοὺς λαβόντας , καθάπερ οὐ δὲ τοὺς κληρούχους τῶν ἐπαύλεων 0 .
οἰκιῶν μὲν δὴ πέρι τοσαῦτα 0 .
τὰ δὲ πρὸς χρεώστας δανειστῶν καὶ πρὸς θεράποντας δεσποτῶν ὅμοια τοῖς πρόσθεν νομοθετεῖται , ὅπως οἱ μὲν δανεισταὶ μὴ ἐκλέγωσι τόκους παρὰ τῶν ὁμοεθνῶν , ἀλλ ὅσον προήκαντο μόνον ἄσμενοι κομίζωνται , οἱ δὲ δεσπόται τοῖς ἀργυρωνήτοις μὴ ὡς φύσει δούλοις ἀλλ  ὡς μισθωτοῖς προσφέρωνται , παρέχοντες ἄδειαν ἐλευθερίας εὐθὺς μὲν τοῖς ὑπὲρ αὑτῶν λύτρα κατατιθέναι δυναμένοις , αὖθις δὲ τοῖς ἀπόροις ἢ ὅταν ἐπιγένηται ὁ ἀπ ἀρχῆς δουλείας ἕβδομος ἐνιαυτὸς ἢ ὅταν ὁ πεντηκοστός , κ ἂν πρὸ μιᾶς ἡμέρας τύχῃ τις εἰς δουλείαν ὑπαχθείς 0 1 ·
ἄφεσις γὰρ ὁ χρόνος ἐκεῖνός ἐστι καὶ νενόμισται , πάντων ἐπὶ τὰς ἀρχαίας διαυλοδρομούντων καὶ ἀνακαμπτόντων εὐπραγίας .
ἐπιτρέπει δ ἐκ τῶν μὴ ὁμοφύλων  οἵτινες ἐξ ἑτέρων ἐθνῶν εἰσιν  οἰκέτας κτᾶσθαι , βουλόμενος πρῶτον μὲν διαφορὰν οἰκείων τε καὶ ἀλλοτρίων εἶναι , ἔπειτα δὲ μὴ κατὰ τὸ παντελὲς ἀναγκαιότατον κτῆμα , θεράποντας , ἀνεῖρξαι τῆς αὑτοῦ πολιτείας ·
μυρία γὰρ τῶν ἐν τῷ βίῳ πραγμάτων ποθεῖ τὰς ἐκ δούλων ὑπηρεσίας .
Υἱοὶ κληρονόμοι γονέων ἔστωσαν , εἰ δὲ μὴ εἶεν , θυγατέρες 0 .
ὡς γὰρ ἐν τῇ φύσει γυναικῶν ἄνδρες πρωτοστατοῦσι , κ ἀν ταῖς συγγενείαις ἐχέτωσαν προνομίαν διαδεχόμενοι τὰς οὐσίας καὶ τὴν τῶν τετελευτηκότων τάξιν ἐκπληροῦντες ἀνάγκης νόμῳ κατασχεθέντων οὐδὲν θνητὸν καὶ γηγενὲς ἀθανατίζοντι 0 .
παρθένοι δὲ ἐὰν ἀπολειφθῶσιν ἀνέκδοτοι , προικὸς ὑπὸ ζώντων ἔτι τῶν γονέων μὴ διωρισμένης , ἰσομοιρείτωσαν τοῖς ἄρρεσιν .
ἐπιμελείσθω δ ἡ προεστῶσα ἀρχὴ φυλακῆς τε τῶν ἀπολειφθεισῶν καὶ αὐξήσεως καὶ τῶν εἰς δίαιταν καὶ παιδείαν τὴν ἁρμόττουσαν κόραις ἀναλωμάτων καί , ὁπότε γένοιτο ὥρα ,  καὶ  γάμου τοῦ πρέποντος , ἀνδρῶν ἐν ἅπασι δοκίμων ἀριστίνδην ἐπικριθέντων .
ἔστωσαν δ οὗτοι μάλιστα μὲν συγγενεῖς , εἰ δὲ μή , πάντως γοῦν δημόται καὶ φυλέται , χάριν τοῦ μὴ τοὺς κλήρους τοὺς προικιδίους ἐπιγαμίαις ἀλλοτριοῦσθαι , μένειν δ ἐν ταῖς ἐξ ἀρχῆς τεταγμέναις κατὰ φυλὰς λήξεσιν 0 1 .
ἐὰν δὲ γενεᾶς ἔρημος ὢν τυγχάνῃ , παρίτωσαν ἐπὶ τὴν διαδοχὴν ἀδελφοὶ τοῦ τετελευτηκότος ·
ἡ γὰρ μεθ υἱοὺς καὶ θυγατέρας ἐν συγγενείαις τάξις ἀδελφῶν ἐστιν .
εἰ δὲ ἀνάδελφός τις εἴη τελευτῶν , θεῖοι πρὸς πατρὸς διαδεχέσθωσαν τὴν οὐσίαν , θείων δὲ μὴ ὄντων , θεῖαι , εἶτα τῶν ἄλλων οἰκείων καὶ συγγενῶν οἱ ἐγγυτάτω 0 1 2 .
σπάνις δ εἰ καταλάβοι τῆς συγγενείας , ὡς μηδένα τῶν ἀφ  αἵματος ἀπολειφθῆναι , ἡ φυλὴ κληρονόμος ἔστω ·
συγγένεια γάρ τίς ἐστι καὶ ἡ φυλὴ κατὰ περιγραφὴν μείζονα καὶ τελειοτέραν .
ἄξιον μέντοι τὸ διαπορηθὲν ὑπ ἐνίων μὴ ἡσυχασθῆναι 0 ·
διὰ τί , γάρ φασι , πάντων συγγενῶν καὶ δημοτῶν καὶ φυλετῶν ἐπιμνησθεὶς ὁ νόμος ἐν ταῖς τῶν κλήρων διαδοχαῖς γονεῖς μόνους παρεσιώπησεν , οὓς εἰκὸς ἦν , ὥσπερ κληρονομοῦνται , κληρονομεῖν τὰ παίδων ;
ὅτι , ὦ γενναῖε , θεῖος ὢν καὶ τὴν τῆς φύσεως ἀκολουθίαν αἰεὶ σκοπῶν οὐδὲν ᾠήθη χρῆναι παλίμφημον εἰσηγεῖσθαι ·
γονέων μὲν γὰρ εὐχαί , ζῶντας ἀπολιπεῖν οὓς ἐγέννησαν , διαδεξομένους ὄνομά τε αὐτῶν καὶ γένος καὶ οὐσίαν , ἐχθρῶν δὲ ἀμειλίκτων ἀραὶ τ ἀναντία , προαποθνῄσκειν υἱοὺς καὶ θυγατέρας τῶν φυσάντων 0 1 .
ὅπως οὖν μηδὲν ἀνάρμοστον καὶ ἀσύμφωνον ἐν ἁρμονίᾳ καὶ συμφωνίᾳ , καθ  ἣν διοικεῖται σύμπας ὁ κόσμος , διαγορεύῃ , παίδων μὲν ἀποθνῃσκόντων , γονέων δ ἐπιβιούντων , ἀναγκαίως ἅμα καὶ πρεπόντως οὐ προσέταξε μητέρας  ἅμα  καὶ πατέρας τὰ υἱῶν καὶ θυγατέρων κληρονομεῖν , εἰδὼς μὴ συνᾷδον τὸ πρᾶγμα βίῳ τε καὶ φύσει .
φυλαξάμενος οὖν γυμνοῖς ὀνόμασι καλέσαι γονεῖς ἐπὶ παίδων τετελευτηκότων κληρονομίαν , ὑπὲρ τοῦ μὴ δοκεῖν ἀπευκτὴν ὠφέλειαν προσνέμων ὀνειδίζειν πενθοῦσιν ἢ ὑπομιμνῄσκειν κακοπραγιῶν , ἑτέρῳ τρόπῳ τὰς οὐσίας ἀπένειμεν αὐτοῖς , βραχὺ παρηγόρημα μεγάλου κακοῦ .
ἀδελφὸν πατρὸς γράφει κληρονόμον ἀδελφιδῶν , ἦ που διὰ τὸν πατέρα τὸν θεῖον γεραίρων 0 ·
εἰ μή τις οὕτως ἠλίθιός ἐστιν , ὡς ὑπολαμβάνειν ὅτι ἕτερον τιμῶν ἑτέρου χάριν ἀτιμοῦν ἐκεῖνον προαιρεῖται 0 ·
μὴ καὶ τοὺς τῶν φίλων γνωρίμους οἱ περιέποντες ἀμελεῖς τῶν ἑταίρων εἰσίν ;
ἢ οὐ πάντων εὐνοϊκώτατοι κηδεμόνες τῶν ἐπὶ τιμῇ καὶ ἑταίρους ἀποδέχονται ;
τὸν αὐτὸν δὴ τρόπον καὶ ὁ νόμος διὰ πατέρα καλέσας ἀδελφὸν πατρὸς ἐπὶ μετουσίαν κλήρου πολὺ πρότερον πατέρα καλεῖ , φωνῇ μὲν οὔ , διὰ τὰ λεχθέντα , γνωριμωτέρᾳ δὲ φωνῆς δυνάμει τρανούσῃ τὸ βούλημα τοῦ νομοθέτου 0 .
παίδων ὁ πρεσβύτατος οὐκ ἰσομοιρεῖ τοῖς μετ αὐτόν , ἀλλὰ διπλασίων ἀξιοῦται , διότι τε ἀνὴρ καὶ γυνὴ πρότερον ὑπάρχοντες αὖθις ἐγένοντο πατὴρ καὶ μήτηρ διὰ τὸν φύντα πρῶτον καὶ ἐπειδὴ ὁ πρῶτος γενόμενος τούτοις ἀνακαλεῖν ἤρξατο τοῖς ὀνόμασι τοὺς σπείραντας καὶ  τὸ ἀναγκαιότατον  ὅτι ὁ πρὸ τοῦ γενεᾶς ἔρημος οἶκος εὔπαις ἐγένετο πρὸς τὴν τοῦ γένους τῶν ἀνθρώπων διαμονήν , ἧς σπορὰ μὲν γάμος , καρποὶ δὲ τέκνων γενέσεις , ὧν ὁ πρεσβύτατος ἀρχή 0 1 2 .
διὰ ταύτην γ οἶμαι τὴν αἰτίαν οἱ πρωτότοκοι τῶν μὲν ἄσπονδα εἰργασμένων ἐχθρῶν , ὡς αἱ ἱεραὶ γραφαὶ δηλοῦσι , μιᾷ νυκτὶ πάντες ἡβηδὸν ἀνῃρέθησαν , τῶν δ  ἀπὸ τοῦ ἔθνους χαριστήριον ἀνετέθησαν θεῷ καθιερωθέντες ·
ἔδει γὰρ τοὺς μὲν βαρυτάτῳ καὶ ἀπαρηγορήτῳ πένθει βαρῦναι , φθορᾷ τῶν πρωτοστατούντων , γεραίρειν δὲ τὸν σωτῆρα θεὸν ἀπαρχαῖς , αἳ τὴν ἐν τέκνοις ἡγεμονίαν ἔλαχον .
ἐπεὶ δ εἰσί τινες οἳ μετὰ γάμον καὶ παιδοποιίαν ὀψὲ σωφροσύνην ἀπομαθόντες ἐξώκειλαν εἰς ἀκρασίαν καὶ ἐπιμανέντες γυναιξὶν ἑτέραις τὰς προτέρας ἐκάκωσαν καὶ τοῖς ἐξ ἐκείνων οὐκέθ  ὡς πατέρες ἀλλ ὡς πατρωοὶ προσηνέχθησαν ἀπομιμησάμενοι τὸ μητρυιῶν εἰς προγονοὺς δυσσεβὲς καὶ ὅλως ἑαυτοὺς καὶ τὰ ἑαυτῶν ἐξέδωκαν ταῖς δευτέραις καὶ παισὶ τοῖς τούτων ἡδονῆς , αἰσχίστου πάθους , ἥττους γενόμενοι , χαλινὸν μὲν εἴ πως οἷόν τε ἦν ἐμβαλεῖν ταῖς ἐπιθυμίαις ὑπὲρ τοῦ μὴ ἀνασκιρτᾶν ἐπὶ πλέον οὐκ ἂν ἐμέλλησεν ὁ νόμος 0 .
ἐπεὶ δὲ μανίαν ἐξηγριωμένην οἴστρῳ χαλεπὸν μᾶλλον δ ἀδύνατον ἰάσασθαι , τὸν μὲν ὡς ἀθεραπεύτῳ νόσῳ κατεσχημένον ἀπέλιπε , τὸν δ  ἐκ τῆς διὰ τοὺς νέους ἔρωτας κακωθείσης υἱὸν οὐχ ὑπερεῖδε κελεύσας αὐτὸν λαμβάνειν διπλάσια τὰ ἐκ τῆς πρὸς τοὺς ἀδελφοὺς διανομῆς 0 1 .
πρῶτον μὲν γὰρ κολάζει τὸν ὑπαίτιον ἀνάγκην ἐπιθεὶς αὐτῷ ποιεῖν εὖ ὃν κακῶς διατιθέναι προαιρεῖται , καὶ τῆς ἀγνώμονος γνώμης ἄκυρον ἀποφαίνει δι ὧν ὠφελεῖ τὸν κινδυνεύσαντα πρὸς ἐκείνου ζημιωθῆναι τάττων αὑτὸν ἐν τῇ τάξει τοῦ γεγεννηκότος , ἣν ὁ φύσει πατὴρ ἐπὶ πρεσβυτάτου παιδὸς ἔλιπε .
δεύτερον δὲ ἔλεον καὶ οἶκτον λαμβάνει τῶν ἠδικημένων , οὓς βαρυτάτης ἀνίας ἐπελαφρίζει μετουσίᾳ χάριτος καὶ δωρεᾶς ·
οὐδὲν γὰρ ἧττον τοῦ κληρονομοῦντος υἱοῦ τὴν διπλασίαν μοῖραν εἰκὸς ἦν ἥδεσθαι τὴν μητέρα , φιλανθρωπίᾳ νόμου παρηγορηθεῖσαν , ὃς οὐκ εἴασεν αὐτήν τε καὶ γενεὰν εἰς ἅπαν ἐχθρῶν ἐλαττοῦσθαι .
τρίτον δέ 0 ·
βραβευτὴς ὢν τῶν δικαίων ἀγαθὸς ἐλογίσατο παρ ἑαυτῷ , ὅτι τοῖς μὲν ἐκ τῆς στεργομένης ἐπεδαψιλεύσατο τὰς χορηγίας ὁ πατὴρ διὰ τὸν πόθον τῆς γυναικός , τοὺς δ ἐκ τῆς στυγηθείσης οὐδενὸς παντάπασιν ἠξίωσε διὰ τὸ τῆς μητρὸς ἔχθος , ὡς ἐκείνους μὲν ἔτι ζῶντος προκεκληρονομηκέναι πλείω τῆς ἰσομοιρίας , τούτους δὲ κινδυνεῦσαι καὶ τελευτήσαντος ἁπάντων ἀφαιρεθῆναι τῶν πατρῴων .
ἵν οὖν ἐπανισώσῃ τὴν διανομὴν τοῖς ἐξ ἀμφοτέρων τῶν γυναικῶν , ὥρισε διμοιρίαν τὰ πρεσβεῖα τῷ τῆς ἀπηλλαγμένης παιδί .
τούτων μὲν δὴ ἅλις 0 .
ἑπόμενοι δὲ τῇ τάξει τρίτον εἶδος ἀναγράφομεν ἑορτῆς , ὃ σημανοῦμεν 0 .
ἔστι δὲ νουμηνία κατὰ σελήνην , χρόνος ὁ ἀπὸ συνόδου ἐπὶ σύνοδον , ὃν μαθηματικῶν παῖδες εὖ μάλα διηριθμήσαντο .
τὴν δ ἐν ἑορταῖς ἔλαχε τάξιν νουμηνία διὰ πολλά ·
πρῶτον μὲν ὅτι ἀρχὴ μηνός , ἀρχὴ δὲ καὶ ἀριθμοῦ καὶ χρόνου τίμιον 0 1 ·
ἔπειτα δὲ ὅτι κατ αὐτὴν οὐδὲν ἀφώτιστον ἐν οὐρανῷ 0 ·
συνόδῳ μὲν γὰρ ὑποδραμούσης ἥλιον σελήνης τὸ πρὸς γῆν μέρος ἐζόφωται , νουμηνίᾳ δὲ πέφυκεν ἀναλάμπειν .
τρίτον δὲ ὅτι τῷ ἐλάττονι καὶ ἀσθενεστέρῳ κατ ἐκεῖνον τὸν χρόνον τὸ κρεῖττον καὶ δυνατώτερον ὠφελείας ἀναγκαίας μεταδίδωσι 0 ·
νουμηνίᾳ γὰρ ἄρχεται φωτίζειν αἰσθητῷ φέγγει σελήνην ὁ ἥλιος , ἡ δὲ τὸ ἴδιον κάλλος ἀναφαίνει τοῖς ὁρῶσι .
τοῦτο δ ἐναργής ἐστιν , ὡς ἔοικε , διδασκαλία χρηστότητος καὶ φιλανθρωπίας , ἵνα μηδέποτε τῶν ἰδίων ἀγαθῶν ἄνθρωποι φθονῶσιν , ἀλλὰ μιμούμενοι τὰς ἐν οὐρανῷ μακαρίας καὶ εὐδαίμονας φύσεις ὑπερόριον τῆς ψυχῆς βασκανίαν ἐλαύνωσι καὶ προφέροντες εἰς μέσον τὰ οἰκεῖα κοινοπραγῶσι καὶ χαρίζωνται τοῖς ἀξίοις .
τέταρτον δὲ ὅτι τῶν κατ οὐρανὸν ἁπάντων ἐν ἐλάττονι προθεσμίᾳ σελήνη τὸν ζῳοφόρον περιπολεῖ 0 ·
μηνιαίῳ γὰρ διαστήματι τὸν κύκλον ἀνύτει .
διὸ καὶ τὸ συμπέρασμα τῆς περιόδου , τελευτώσης ἐπὶ τὴν ἀρχὴν ἀφ ἧς ἤρξατο φέρεσθαι σελήνης , τετίμηκεν ὁ νόμος προσειπὼν ἐκείνην τὴν ἡμέραν ἑορτὴν , ὑπὲρ τοῦ πάλιν ἡμᾶς ἀναδιδάξαι μάθημα κάλλιστον , ἵν ἐν ταῖς τοῦ βίου πράξεσι τὰ τέλη συνῳδὰ ταῖς ἀρχαῖς ἀποφαίνωμεν ·
γενήσεται δὲ τοῦτ  , ἐὰν λογισμῷ τὰς πρώτας ἡνιοχῶμεν ὁρμὰς μὴ ἐπιτρέποντες αὐταῖς ἀφηνιάζειν καὶ ἀνασκιρτᾶν τρόπον θρεμμάτων ἀγελάρχην οὐκ ἐχόντων .
ἃς δὲ παρέχεται τοῖς ἐπὶ γῆς ἅπασιν ὠφελείας σελήνη , τί χρὴ διεξιόντα μηκύνειν ;
ἐμφανεῖς γὰρ αἱ πίστεις 0 .
ἢ οὐχὶ ταῖς αὐξήσεσιν αὐτῆς ἀναχέονται ποταμοὶ καὶ πηγαὶ καὶ μειοῦνται πάλιν μειώσεσι , καὶ πελάγη τοτὲ μὲν ἐξαναχωρεῖ καὶ ἀμπωτίζοντα ὑποσύρεται τοτὲ δ  ἐξαπιναίως ἐπιτρέχει κατὰ παλίρροιαν , ὅ τε ἀὴρ αἰθρίαις καὶ νεφώσεσι καὶ ταῖς ἄλλαις μεταβολαῖς παντοίας ἐνδέχεται τροπάς , καρποί τε οἱ σπαρτῶν καὶ δένδρων αὔξονται καὶ τελεσφοροῦνται σελήνης περιόδοις τιθηνουμένης ἕκαστα τῶν φυομένων καὶ πεπαινούσης ἐνδρόσοις καὶ μαλακωτάταις αὔραις ;
ἀλλ  οὐχὶ καιρός , ὅπερ ἔφην , μακρηγορεῖν ἔπαινον σελήνης διεξιόντα καὶ καταριθμούμενον ἃς παρέχεται ζῴοις καὶ τοῖς ἐπὶ γῆς ἅπασιν ὠφελείας 0 .
διὰ μὲν δὴ ταῦτα καὶ τὰ τούτοις παραπλήσια νουμηνία τετίμηται καὶ τάξιν ἔλαχε τὴν ἐν ταῖς ἑορταῖς .
μετὰ δὲ τὴν νουμηνίαν ἐστὶν ἑορτὴ τετάρτη , τὰ διαβατήρια , ἣν Ἑβραῖοι Πάσχα πατρίῳ γλώττῃ καλοῦσιν , ἐν ᾗ θύουσι πανδημεὶ πολλὰς μυριάδας ἱερείων ἀρξάμενοι ἀπὸ μεσημβρίας ἄχρι ἑσπέρας , ὁ λεὼς ἅπας , πρεσβύται καὶ νέοι , κατ ἐκείνην τὴν ἡμέραν ἱερωσύνης ἀξιώματι τετιμημένοι ·
τὸν γὰρ ἄλλον χρόνον οἱ ἱερεῖς τάς τε κοινὰς θυσίας καὶ τὰς ἰδίας ἑκάστου προστάξει νόμων ἐπιτελοῦσι , τότε δὲ σύμπαν τὸ ἔθνος μετὰ πάσης ἀδείας ἁγναῖς χερσὶν ἱερουργεῖ καὶ ἱερᾶται .
αἴτιον δὲ τόδε 0 ·
τῆς μεγίστης ἀποικίας ὑπόμνημά ἐστιν ἡ ἑορτὴ καὶ χαριστήριον , ἣν ἀπ  Αἰγύπτου μυριάσιν ὑπὲρ διακοσίας ἀνδρῶν ὁμοῦ καὶ γυναικῶν ἐστείλαντο κατὰ τὰ χρησθέντα λόγια .
τότε οὖν , ὡς εἰκός , ἀπολελοιπότες χώραν γέμουσαν ἀπανθρωπίας καὶ ξενηλασίας ἐπιτηδεύουσαν καὶ  τὸ χαλεπώτατον  τὰς τοῦ θεοῦ τιμὰς ἀλόγοις ζῴοις οὐχ ἡμέροις μόνον ἀλλὰ καὶ ἀγρίοις προσνέμουσαν ὑπὸ τῆς ἄγαν περιχαρείας ἔθυον αὐτοὶ διὰ προθυμίαν ἄλεκτον καὶ τάχος ἐσπευσμένον τοὺς ἱερεῖς οὐκ ἀναμένοντες 0 .
τοῦτο δὴ τότε πραχθὲν αὐτοκελεύστῳ καὶ ἐθελουργῷ πάθει δρᾶν ἐφῆκεν ὁ νόμος ἅπαξ κατ ἐνιαυτὸν ἕκαστον εἰς εὐχαριστίας ὑπόμνησιν .
ταῦτα μὲν κατὰ παλαιὰν ἀρχαιολογίαν ἱστορεῖται .
οἷς δὲ τὰ ῥητὰ τρέπειν πρὸς ἀλληγορίαν ἔθος ψυχῆς κάθαρσιν αἰνίττεται τὰ διαβατήρια ·
φασὶ γὰρ τὸν σοφίας ἐραστὴν οὐδὲν ἕτερον ἐπιτηδεύειν ἢ τὴν ἀπὸ τοῦ σώματος καὶ τῶν παθῶν διάβασιν , ὧν ἕκαστον ἐπικλύζει χειμάρρου ποταμοῦ τρόπον , εἰ μή τις τοῖς ἀρετῆς δόγμασιν ἀνακόπτοι καὶ ἀναχαιτίζοι τὴν φοράν 0 .
ἑκάστη δὲ οἰκία κατ ἐκεῖνον τὸν χρόνον σχῆμα ἱεροῦ καὶ σεμνότητα περιβέβληται , τοῦ σφαγιασθέντος ἱερείου πρὸς τὴν ἁρμόττουσαν εὐωχίαν εὐτρεπιζομένου καὶ τῶν ἐπὶ τὰ συσσίτια συνειλεγμένων ἁγνευτικοῖς περιρραντηρίοις κεκαθαρμένων , οἳ παραγεγόνασιν οὐχ ὡς εἰς τὰ ἄλλα συμπόσια χαριούμενοι γαστρὶ δι οἴνου καὶ ἐδεσμάτων , ἀλλὰ πάτριον ἔθος ἐκπληρώσοντες μετ εὐχῶν τε καὶ ὕμνων .
ἄξιον μέντοι καὶ τὴν ἡμέραν παρασημήνασθαι τῆς πανδήμου εὐωχίας 0 ·
ἄγεται γὰρ τεσσαρεσκαιδεκάτῃ τοῦ μηνός , ἥτις ἐκ δυεῖν ἑβδομάδων συνέστηκεν , ἵνα μηδὲν ἀμοιρῇ τῶν ἀξίων τιμῆς ἑβδομάδος , ἀλλ αὕτη κατάρχῃ πᾶσιν ἐπιφανείας καὶ σεμνότητος .
συνάπτει δὲ τοῖς διαβατηρίοις ἑορτὴν διάφορον ἔχουσαν καὶ οὐ συνήθη τροφῆς χρῆσιν , ἄζυμα , ἀφ οὗ καὶ ὠνόμασται .
διττὸς δὲ ὁ περὶ αὐτῆς λόγος , ὁ μὲν ἴδιος τοῦ ἔθνους ἕνεκα τῆς λεχθείσης ἀποικίας , ὁ δὲ κοινὸς κατὰ φύσεως ἀκολουθίαν καὶ τὴν τοῦ κόσμου παντὸς ἁρμονίαν 0 1 .
ὡς δ ἀψευδὴς ἡ ὑπόσχεσις , ἐπισκεπτέον 0 .
ἕβδομος ὢν ὁ μὴν οὗτος ἀριθμῷ τε καὶ τάξει κατὰ τὸν ἡλιακὸν κύκλον δυνάμει πρῶτός ἐστι , διὸ καὶ πρῶτος ἐν ταῖς ἱεραῖς βίβλοις ἀναγέγραπται .
αἴτιον δὲ ὥς γε οἶμαι τόδε 0 ·
τὴν ἐαρινὴν ἰσημερίαν ἀπεικόνισμά τι καὶ μίμημα συμβέβηκεν εἶναι τῆς ἀρχῆς ἐκείνης , καθ ἣν ὅδε ὁ κόσμος ἐδημιουργεῖτο ·
τότε γὰρ διακρινομένων τῶν στοιχείων καὶ τὴν ἐναρμόνιον τάξιν λαμβανόντων πρός τε αὑτὰ καὶ πρὸς ἄλληλα , διεκοσμεῖτο μὲν ὁ οὐρανὸς ἡλίῳ καὶ σελήνῃ καὶ ταῖς τῶν ἄλλων πλανήτων καὶ ἀπλανῶν ἀστέρων χορείαις καὶ περιόδοις , διεκοσμεῖτο δὲ καὶ ἡ γῆ παντοίαις φυτῶν ἰδέαις καὶ ὅση τῆς ὀρεινῆς καὶ πεδιάδος ἀγαθὴ καὶ βαθεῖα πᾶσα ἐτεθήλει καὶ ἐχλοηφόρει .
καθ  ἕκαστον οὖν ἐνιαυτὸν ὑπομιμνῄσκων ὁ θεὸς τῆς τοῦ κόσμου γενέσεως ἀνέφηνε τὸ ἔαρ , ἐν ᾧ πάντα ἀνθεῖ καὶ βλαστάνει .
διόπερ οὐκ ἀπὸ σκοποῦ πρῶτος ἀναγέγραπται μὴν ἐν τοῖς νόμοις , ἐπειδὴ τρόπον τινὰ τῆς πρώτης ἀρχῆς ἐκμαγεῖόν ἐστιν , ἀπ ἐκείνης ὥσπερ ἀρχετύπου σφραγῖδος τυπωθείς .
ὁ δὲ κατὰ τὴν μετοπωρινὴν ἰσημερίαν τῇ τάξει  πρώτῃ  πρῶτος ὢν ἐν ταῖς ἡλιακαῖς περιόδοις οὐ λέγεται παρὰ τῷ νόμῳ πρῶτος , ὅτι κατ ἐκεῖνον τὸν χρόνον συγκεκομισμένων τῶν καρπῶν ἁπάντων τὰ δένδρα φυλλορροεῖ καὶ ὅσα ἀκμάζον τὸ ἔαρ ἤνεγκε πάντα  ξηραίνεται  ἀφαυαίνεται ξηροῖς πνεύμασι τοῦ ἀέρος αὐχμώδη καταστάντα τοῖς ἀφ  ἡλίου φλογμοῖς .
πρῶτον μὲν οὖν ἐπιφημίσαι μῆνα , καθ ὃν ἐστείρωται καὶ ἀγονεῖ ἥ τε ὀρεινὴ καὶ ἡ πεδιάς , παντάπασιν ὑπέλαβεν ἀνάρμοστον καὶ ἀνοίκειον εἶναι ·
δεῖ γὰρ τοῖς πρώτοις καὶ ἡγεμονίδα τάξιν εἰληχόσι προσεῖναι τὰ κάλλιστα καὶ εὐκταιότατα , δι ὧν αἱ ζῴων καὶ καρπῶν καὶ φυτῶν γενέσεις καὶ αὐξήσεις εἰσίν , ἀλλ οὐχ αἱ παλίμφημοι φθοραί .
τῆς δὲ ἑορτῆς ἀρχὴ διχόμηνος , ἡ πεντεκαιδεκάτη , καθ ἣν σελήνη πλησιφαὴς γίνεται , προνοίᾳ τοῦ μηδὲν εἶναι σκότος κατ ἐκείνην τὴν ἡμέραν , ἀλλὰ φωτὸς ἀνάπλεα πάντα διὰ πάντων , ἡλίου μὲν ἕωθεν εἰς ἑσπέραν ἐπιλάμποντος , σελήνης δὲ ἀφ ἑσπέρας ἄχρι τῆς ἕω τὰς αὐτὰς * * * , τῶν δ  ἀστέρων ἀλλήλοις ἀντιπαραχωρούντων ἀσκίοις φέγγεσιν 0 .
ἡ δὲ ἑορτὴ πάλιν ἐφ ἡμέρας ἑπτὰ ἄγεται δι ἣν ἔλαχεν ἐν κόσμῳ ὁ ἀριθμὸς προνομίαν τε καὶ τιμήν , ἵνα μηδὲν τῶν εἰς εὐθυμίαν καὶ πάνδημον εὐφροσύνην καὶ εὐχαριστίαν τὴν πρὸς τὸν θεὸν ἀπολείπηται τῆς ἱερᾶς ἑβδομάδος , ἣν ἀρχὴν καὶ πηγὴν ἀνθρώποις ἀγαθῶν ἁπάντων εἶναι διενοήθη .
τῶν δὲ ἑπτὰ ἡμερῶν δύο , τὴν πρώτην καὶ τὴν ὑστάτην , „ ἁγίας “ προσεῖπεν , ἀρχῇ καὶ τέλει προνομίαν , ὡς εἰκός , διδοὺς καὶ ἅμα βουλόμενος καθάπερ ἐν ὀργάνῳ μουσικῷ συμφωνίᾳ τῶν ἄκρων τὰς μεθορίους συναρμόσασθαι , τάχα μέντοι καὶ ὑπὲρ τοῦ τόν τε παρελθόντα καὶ μέλλοντα χρόνον συνῳδὸν ἀποφῆναι τῇ ἑορτῇ , τὸν μὲν παρεληλυθότα συνάπτοντα τῇ πρώτῃ , τὸν δὲ μέλλοντα τῇ τελευταίᾳ , ὧν ἑκατέρα τὴν ἑαυτῆς καὶ τῆς ἑτέρας δύναμιν εἴληχεν 0 1 2 ·
ἥ τε γὰρ πρώτη τῆς μὲν ἑορτῆς ἐστιν ἀρχή , τέλος δὲ τοῦ παρεληλυθότος χρόνου , ἥ τε ἑβδόμη τέλος μὲν τῆς ἑορτῆς , ἀρχὴ δὲ τοῦ μέλλοντος , ἵν  , ὃ καὶ πρόσθεν εἶπον , ἅπας ὁ τοῦ σπουδαίου βίος ἰσότιμος ἑορτῇ νομίζηται λύπην καὶ φόβον καὶ ἐπιθυμίαν καὶ τ ἄλλα πάθη καὶ νοσήματα τῆς ψυχῆς ἐληλακότος 0 1 .
ὁ δ ἄρτος ἄζυμος , ἤτοι διὰ τὸ τοὺς προγόνους , ἡνίκα θείᾳ πομπῇ τὴν ἀποικίαν ἐστέλλοντο , χρωμένους ἀνυπερβλήτῳ τάχει τὰ φυράματα τοῦ σταιτὸς ἄζυμα ἐπενέγκασθαι ἢ ἐπειδὴ κατὰ τὸν καιρὸν ἐκεῖνον  λέγω δὲ τὴν ἐαρινὴν ὥραν , ἐν ᾗ συμβαίνει τὴν ἑορτὴν ἄγεσθαι  ὁ τοῦ σίτου καρπὸς ἀτελής ἐστι , τῶν πεδίων σταχυηφορούντων καὶ μήπω καιρὸν ἐχόντων εἰς ἄμητον 0 .
ἀτελεῖ δὴ τῷ μέλλοντι καρπῷ τελειωθησομένῳ δὲ μικρὸν ὕστερον ἐδικαίωσεν ἐξομοιῶσαι τὴν ἄζυμον τροφὴν  ἀτελὴς γάρ ἐστι καὶ αὕτη  πρὸς ἐλπίδος χρηστῆς ὑπόμνησιν , ὡς ἤδη τῆς φύσεως τὰς ἐτησίους εὐτρεπιζομένης ἀνθρώπων γένει δωρεὰς ἐν τῇ τῶν ἐπιτηδείων ἀφθονίᾳ καὶ περιουσίᾳ .
λέγεται δὲ κ ἀκεῖνο τοῖς ἐξηγηταῖς τῶν ἱερῶν γραμμάτων , ὅτι ἡ μὲν ἄζυμος τροφὴ δώρημα φύσεώς ἐστιν , ἡ δ ἐζυμωμένη τέχνης ἔργον 0 ·
ἐπιτηδεύσει γὰρ ἄνθρωποι τὰ ἡδέα τοῖς ἀναγκαίοις ἀναμιγνύναι σπεύδοντες τὸ αὐστηρὸν τῇ φύσει προσηνὲς τέχνῃ κατεσκεύασαν .
ἐπεὶ οὖν ἐστιν ἡ ἐαρινὴ ἑορτή , καθάπερ ἐδίδαξα , τῆς τοῦ κόσμου γενέσεως ὑπόμνημα , τοὺς δὲ παλαιτάτους γηγενεῖς τε καὶ ἐκ γηγενῶν ἀναγκαῖον ἦν χρήσασθαι ταῖς τοῦ κόσμου δωρεαῖς ἀδιαστρόφοις , μήπω τῆς ἡδονῆς παρευημερούσης , οἰκειοτάτην τροφὴν ἐνομοθέτησε τῷ καιρῷ , βουλόμενος ἀνὰ πᾶν ἔτος τὰ τῆς σεμνῆς καὶ αὐστηρᾶς διαίτης ἐμπυρεύματα ζωπυρεῖν καὶ ἅμα τὸν ἀρχαῖον βίον τῆς ὀλιγοδεΐας καὶ εὐτελείας θαυμάσαι τε καὶ τιμῆσαι πανηγύρεως ἐκεχειρίᾳ καὶ τὸν ἡμῶν καθ ὅσον οἷόν τε ἦν ἐξομοιῶσαι τῷ παλαιῷ .
τὰ λεχθέντα πιστοῦται μάλιστα ἡ τῶν ἰσαρίθμων ταῖς φυλαῖς ἐπὶ τῆς ἱερᾶς τραπέζης ἄρτων δώδεκα πρόθεσις ·
εἰσὶ γὰρ πάντες ἄζυμοι , δεῖγμα σαφέστατον ἀμιγοῦς τροφῆς οὐ τέχνῃ πρὸς ἡδονὴν ἀλλὰ φύσει πρὸς τὸ τῆς χρήσεως ἀναγκαῖον εὐτρεπισθείσης .
ἑορτὴ δέ ἐστιν ἐν ἑορτῇ ἡ μετὰ τὴν πρώτην εὐθὺς ἡμέραν , ἥτις ἀπὸ τοῦ συμβεβηκότος ὀνομάζεται δράγμα ·
τοῦτο γὰρ ἀπαρχὴ προσάγεται τῷ βωμῷ καὶ τῆς χώρας , ἣν ἔλαχε τὸ ἔθνος οἰκεῖν , καὶ τῆς συμπάσης γῆς , ὡς εἶναι τὴν ἀπαρχὴν καὶ τοῦ ἔθνους ἰδίαν καὶ ὑπὲρ ἅπαντος ἀνθρώπων γένους κοινήν .
τὸ δ αἴτιον , ὅτι ὃν λόγον ἔχει πρὸς πόλιν ἱερεύς , τοῦτον πρὸς ἅπασαν τὴν οἰκουμένην τὸ Ἰουδαίων ἔθνος 0 1 .
ἱερᾶται γάρ , εἰ δεῖ τ ἀληθὲς εἰπεῖν , ἅπασι τοῖς ἁγνευτικοῖς καθαρσίοις χρώμενον καὶ κατὰ σῶμα καὶ κατὰ ψυχὴν ὑφηγήσεσι νόμων θείων , οἳ τάς τε γαστρὸς ἡδονὰς καὶ ὑπογαστρίους ἔστειλαν καὶ τὸν ὄχλον τῆς ψυχῆς ἐχαλίνωσαν νοῦν ταῖς αἰσθήσεσιν ἡνίοχον , ἀλόγοις λόγον , ἐπιστήσαντες , ἔτι δὲ καὶ τὰς τῆς ψυχῆς ἀκρίτους καὶ πλεοναζούσας ὁρμὰς ἀνέκοψαν καὶ ἀνεχαίτισαν , τὰ μὲν μαλακωτέραις ὑφηγήσεσι καὶ φιλοσόφοις προτροπαῖς , τὰ δ ἐμβριθεστέροις καὶ εὐτονωτέροις ἐλέγχοις καὶ φόβῳ κολάσεως , ὃν ἐπανατείνονται 0 .
χωρὶς δὲ τοῦ τὴν νομοθεσίαν τρόπον τινὰ διδασκαλίαν ἱερωσύνης εἶναι καὶ τὸν βιοῦντα κατὰ τοὺς νόμους εὐθὺς ἱερέα , μᾶλλον δ ἀρχιερέα , παρ ἀληθείᾳ δικαζούσῃ νομίζεσθαι κ ἀκεῖνο πρόσεστιν ἐξαίρετον 0 ·
ἀπερίγραφον καὶ ἀπερίληπτον συμβέβηκεν εἶναι θεῶν πλῆθος τῶν κατὰ πόλεις τιμωμένων ἀρρένων τε καὶ θηλειῶν , οὓς τό τε ποιητικὸν γένος ἐμύθευσε καὶ ὁπολὺς ὅμιλος ἀνθρώπων , οἷς ἄπορος καὶ ἀδιερεύνητος ἡ ζήτησις τῆς ἀληθείας ἐστίν ·
οὐ μὴν τοὺς αὐτοὺς ἅπαντες ἀλλὰ ἑτέρους ἕτεροι σεμνοποιοῦσι καὶ γεραίρουσιν , ὡς μη δὲ θεοὺς τοὺς ἐπὶ τῆς ἀλλοδαπῆς νομίζειν , ἀλλὰ γέλωτα καὶ χλεύην θέσθαι τὰς ἐκείνων ἀποδοχὰς καὶ καταγινώσκειν τῶν τιμώντων πολλὴν ἠλιθιότητα ὡς ὑγιοῦς διαμαρτανόντων δόξης .
εἰ δ  ἔστιν , ὃν μιᾷ γνώμῃ πάντες ὁμολογοῦσιν Ἕλληνες ὁμοῦ καὶ βάρβαροι , ὁ ἀνωτάτω πατὴρ θεῶν τε καὶ ἀνθρώπων καὶ τοῦ σύμπαντος κόσμου δημιουργός , οὗ τὴν φύσιν ἀόρατον καὶ δυστόπαστον οὖσαν οὐ μόνον ὁραθῆναι ἀλλὰ καὶ νοηθῆναι πάντες οἱ περὶ τὰ μαθήματα καὶ τὴν ἄλλην φιλοσοφίαν διατρίβοντες ἀναζητεῖν γλίχονται μηδὲν παρέντες τῶν εἰς εὕρεσιν καὶ  τούτου  θεραπείαν , ἔδει μὲν πάντας ἀνθρώπους ἀνῆφθαι τούτου καὶ μὴ καθάπερ ἀπὸ μηχανῆς εἰσποιεῖν ἑτέρους ἐπὶ μετουσίᾳ τῶν ἴσων τιμῶν .
ἐπεὶ δὲ περὶ τὸ ἀναγκαιότατον ὤλισθον μέρος , τὸ σφάλμα τῶν ἄλλων ἐπηνωρθώσατο , κυριώτατα φάναι , τὸ Ἰουδαίων ἔθνος , ὅσα μὲν εἰς γένεσιν ἦλθε πάνθ ὑπερκύψαν ὡς γενητὰ καὶ τῇ φύσει φθαρτά , τοῦ δ ἀγενήτου καὶ ἀιδίου μόνον τὴν θεραπείαν ἑλόμενον 0 ·
πρῶτον μὲν ὅτι καλόν , ἔπειτα δ ὅτι καὶ ὠφέλιμον πρεσβυτέρῳ πρὸ νεωτέρων καὶ ἄρχοντι πρὸ ἀρχομένων καὶ ποιητῇ πρὸ γεγονότων ἀνακεῖσθαί τε καὶ προστίθεσθαι 0 1 2 .
διὸ καὶ θαυμάζειν ἐπέρχεταί μοι , πῶς τολμῶσί τινες ἀπανθρωπίαν τοῦ ἔθνους κατηγορεῖν , ὃ τοσαύτῃ κέχρηται κοινωνίας καὶ εὐνοίας τῆς πρὸς τοὺς πανταχοῦ πάντας ὑπερβολῇ , ὡς τάς τε εὐχὰς καὶ ἑορτὰς καὶ ἀπαρχὰς ὑπὲρ τοῦ κοινοῦ γένους τῶν ἀνθρώπων ἐπιτελεῖν καὶ τὸν ὄντως ὄντα θεὸν θεραπεύειν ὑπέρ τε ἑαυτοῦ καὶ τῶν ἄλλων , οἳ τὰς ὀφειλομένας λατρείας ἀποδεδράκασι .
καὶ ταῦτα μὲν ὑπὲρ τοῦ σύμπαντος ἀνθρώπων γένους 0 .
ἰδίᾳ δὲ πάλιν εὐχαριστοῦσι διὰ πολλά ·
πρῶτον μὲν ὅτι οὐκ αἰεὶ σποράδην ἀλώμενοι κατά τε νήσους καὶ ἠπείρους διατελοῦσι καὶ ὡς ὀθνεῖοι καὶ ἀνίδρυτοι τὰς ἑτέρων ἐπῳκηκότες καὶ ἀλλοτρίοις ἐφεδρεύοντες ἀγαθοῖς ὀνειδίζονται μηδεμίαν γῆς τοσαύτης ἀποτομὴν ἐπὶ τῷ μετοικίζεσθαι δανεισάμενοι , χώραν δὲ καὶ πόλεις κτησάμενοι κλῆρον ἴδιον ἐκ πολλοῦ νέμονται , ἀφ οὗ τὰς ἀπαρχὰς ὅσιόν ἐστι ποιεῖσθαι .
δεύτερον δ ὅτι οὔ τε ἀπόβλητον καὶ τὴν ἐπιτυχοῦσαν ἀλλ ἀγαθὴν καὶ πάμφορον γῆν ἔλαχον πρός τε ζῴων ἡμέρων εὐγονίας καὶ καρπῶν ἀμυθήτων ἀφθονίαν 0 ·
ἐν αὐτῇ γὰρ οὐδέν ἐστι λυπρόγεων , ἀλλὰ καὶ ὅσα λιθώδη καὶ ἀπόκροτα εἶναι δοκεῖ φλεψὶ μαλακαῖς διέζωσται καὶ σφόδρα βαθείαις , αἳ διὰ πιότητα ζῳοφυτεῖν εἰσιν ἀγαθαί .
πρὸς δὲ τούτοις οὐκ ἔρημον χώραν ἔλαβον , ἀλλ ἐν ᾗ πολυάνθρωπον ἔθνος ἦν καὶ εὐανδροῦσαι μεγάλαι πόλεις 0 ·
ἀλλ αἱ μὲν ἐκενώθησαν οἰκητόρων , τὸ δὲ σύμπαν ἔθνος ἔξω μέρους βραχέος ἠφανίσθη , τὰ μὲν πολέμοις , τὰ δὲ καὶ θεηλάτοις προσβολαῖς , διὰ καινὰς καὶ ἐκτόπους ἐπιτηδεύσεις ἀδικημάτων καὶ ὅσα μεγαλουργοῦντες ἐπὶ καθαιρέσει τῶν τῆς φύσεως θεσμῶν ἠσέβουν , ἵνα οἱ ἀντὶ τούτων εἰσοικιζόμενοι τοῖς ἑτέρων σωφρονισθῶσι κακοῖς , ἀναδιδαχθέντες ἔργοις ὅτι ζηλωταὶ μὲν τῶν κακίας ἔργων γενόμενοι τ αὐτὰ πείσονται , τιμήσαντες δ ἀρετῆς βίον ἕξουσι τὸν ἀπονεμηθέντα κλῆρον , οὐκ ἐν μετοίκοις ἀλλ ἐν αὐτόχθοσιν ἐξετασθέντες .
ὡς μὲν τοίνυν ἀπαρχὴ τὸ δράγμα τῆς τε οἰκείας καὶ τῆς συμπάσης γῆς ἐστιν ἐπ εὐχαριστίᾳ γινόμενον εὐθηνίας καὶ εὐετηρίας , ᾗ τό τε ἔθνος καὶ τὸ σύμπαν ἀνθρώπων γένος ἐπόθει χρῆσθαι , δεδήλωται .
προσήκει δὲ μὴ ἀγνοεῖν , ὅτι πολλὰ διὰ τῆς ἀπαρχῆς καὶ ὠφελιμώτατα παρίσταται ·
πρῶτον μὲν θεοῦ μνήμη , ἧς οὐκ ἔστιν εὑρεῖν ἀγαθὸν τελειότερον , ἔπειτα δὲ τῷ πρὸς ἀλήθειαν αἰτίῳ τῆς εὐκαρπίας ἀμοιβὴ δικαιοτάτη 0 1 2 .
τὰ μὲν γὰρ ἀπὸ τέχνης γεωργικῆς ὀλίγα καὶ τὸ μηδέν , αὔλακας ἀναστεῖλαι ἢ περισκάψαι καὶ γυρῶσαι φυτὸν ἢ βαθῦναι τάφρον ἢ τὰς περιττὰς ἐπιφύσεις ἀποτεμεῖν ἤ τι τῶν ὁμοιοτρόπων ἐργάσασθαι , τὰ δ ἐκ φύσεως ἀναγκαῖα πάντα καὶ χρήσιμα , γονιμώτατον ἔδαφος , εὔυδρα χωρία πηγαῖς καὶ ποταμοῖς αὐθιγενέσι καὶ χειμάρροις καὶ ἐτησίοις ὄμβροις καταρδόμενα , ἀέρος εὐκρασίαι ζωτικωτάταις αὔραις ἐπιπνέοντος , αἱ σπαρτῶν καὶ φυτῶν ἰδέαι μυρίαι 0 1 2 ·
τί γὰρ τούτων ἄνθρωπος ἢ εὗρεν ἢ ἐγέννησεν ;
ἡ μὲν οὖν γεννήσασα φύσις τῶν ἰδίων ἀγαθῶν οὐκ ἐφθόνησεν ἀνθρώπῳ , ζῴων δὲ τῶν θνητῶν ἡγεμονικώτατον αὐτὸν εἶναι ὑπολαβοῦσα , διότι λόγου καὶ φρονήσεως κεκοινώνηκεν , ἀριστίνδην εἵλετο καὶ πρὸς μετουσίαν τῶν ἰδίων ἐκάλεσεν ·
ὑπὲρ ὧν ἄξιον ἐπαινεῖσθαί τε καὶ θαυμάζεσθαι τὸν ἑστιάτορα θεὸν τὴν ὡς ἀληθῶς ἑστίαν γῆν ἅπασαν ἀεὶ πλήρη παρέχοντα τῶν οὐκ ἀναγκαίων μόνον ἀλλὰ καὶ τῶν πρὸς τὸν ἁβροδίαιτον βίον 0 .
πρὸς δὲ τούτοις τὸ μὴ δεῖν εὐεργετῶν ἀλογεῖν 0 ·
ὁ γὰρ πρὸς τὸν ἀνεπιδεᾶ καὶ ἑαυτοῦ πλήρη θεὸν εὐχάριστος γένοιτ  ἂν καὶ πρὸς ἀνθρώπους ἐξεθισθείς , οἳ μυρίων ὅσων ἐνδεεῖς εἰσιν .
κρίθινον δὲ τὸ τῆς ἀπαρχῆς δράγμα , πρὸς τὴν τῶν ὑποβεβηκότων ἀνυπαίτιον χρῆσιν 0 ·
ἐπειδὴ γὰρ οὔ τ εὐαγὲς ἦν ἐκ πάντων ἀπάρχεσθαι , τῶν πλείστων πρὸς ἡδονὴν μᾶλλον ἢ τὴν ἀναγκαίαν χρῆσιν γεγονότων , οὔθ  ὅσιον ἀπολαῦσαι καὶ μετασχεῖν τινος τῶν πρὸς ἐδωδὴν μὴ ἐν οἷς εὐπρεπὲς καὶ θέμις εὐχαριστήσαντας , τὸ δευτερείοις τροφῆς τετιμημένον εἶδος , κριθήν , ἀπάρχεσθαι προσέταξεν ὁ νόμος 0 ·
ὁ γὰρ τοῦ σίτου καρπὸς τὰ πρεσβεῖα ἔλαχεν , οὗ πάλιν τὴν ἀπαρχὴν ἐπιφανεστέραν οὖσαν εἰς ἐπιτηδειότερον ἀνατίθεται καιρόν , οὐ προεκφοιτῶν ἀλλ ἐν τῷ παρόντι ταμιευόμενος ὑπὲρ τοῦ καὶ τὰς εὐχαριστίας ἡρμόσθαι χρόνων τεταγμέναις περιόδοις .
τοσαύτας ἔχουσα προνομίας , ὁπόσας ἔδειξεν ὁ νόμος , ἡ ἐπὶ τῷ δράγματι πανήγυρις προέορτός ἐστιν , εἰ δεῖ τ ἀληθὲς εἰπεῖν , ἑτέρας ἑορτῆς μείζονος ·
ἀπὸ γὰρ ἐκείνης ἡμέρα πεντηκοστὴ καταριθμεῖται ἑπτὰ ἑβδομάσιν , ἀφέσεως ἱερὸν ἀριθμὸν ἐπισφραγιζομένης μονάδος , ἥτις ἐστὶν ἀσώματος θεοῦ εἰκών , ᾧ κατὰ τὴν μόνωσιν ἐξομοιοῦται .
τοῦτο μὲν δὴ πρῶτον κάλλος ἐπιδείκνυται πεντηκοντάς .
ἕτερον δὲ μηνυτέον ·
θαυμαστὴ καὶ περιμάχητός ἐστιν ἡ φύσις αὐτῆς διά τε τ ἄλλα καὶ ἐπειδὴ συνέστηκεν ἐκ τοῦ στοιχειωδεστάτου καὶ πρεσβυτάτου τῶν ἐν οὐσίαις περιλαμβανομένων , ὥς φασιν οἱ ἀπὸ τῶν μαθημάτων , ὀρθογωνίου τριγώνου ·
μήκει μὲν γὰρ αἱ τοῦδε πλευραὶ τριῶν οὖσαι καὶ τεσσάρων καὶ πέντε συμπληροῦσιν ἀριθμὸν τὸν δώδεκα , τοῦ ζῳοφόρου κύκλου παράδειγμα , διπλασιασθείσης ἑξάδος τῆς γονιμωτάτης , ἥτις ἐστὶν ἀρχὴ τελειότητος , ἐκ τῶν ἰδίων συμπληρουμένη μερῶν , οἷς ἐξισοῦται ·
δυνάμει δ  , ὡς ἔοικεν , ἀπογεννῶσι τὸν πεντηκοστὸν διὰ τοῦ τρὶς τρία καὶ τετράκις τέσσαρα καὶ πεντάκις πέντε , ὥστε ἀναγκαῖον εἶναι λέγειν τοσούτῳ κρείττω δωδεκάδος εἶναι πεντηκοντάδα ὅσῳ καὶ τὸ δυνάμει τοῦ μήκει 0 1 .
εἰ δὲ τοῦ ἐλάττονος εἰκών ἐστιν ἡ καλλιστεύουσα τῶν ἐν οὐρανῷ σφαῖρα ἡ ζῳοφόρος , τίνος ἂν εἴη παράδειγμα τὸ κρεῖττον , ἡ πεντηκοντάς , ἢ πάντως ἀμείνονος φύσεως 0 ;
περὶ ἧς οὐ καιρὸς λέγειν 0 ·
αὔταρκες γὰρ ἐν τῷ παρόντι σεσημειῶσθαι τὴν διαφορὰν ὑπὲρ τοῦ μὴ ἐν παρέργῳ προηγούμενον ἔργον τίθεσθαι 0 .